《夜起》
清代·王学浩

眼前有著尽天亲，为子无时已缺伦。丰祭岂能胜薄养，寸心那得报三春。

当年陟屺嗟游子，此日题书署老人。屈指此身多歉事，每怀明发涕沾巾。

作者简介：（1754—1832）清江苏昆山人，字孟养，号椒畦。乾隆五十一年举人。善诗能画，于书无不工。时论学浩用笔，能入绢素之骨。晚好用破笔，脱尽窠臼，画格一变。有《南山论画》。